Hyderabad, First Published 14, Mar 2019, 12:34 PM IST
Highlights
రామ్ చరణ్, ఎన్టీఆర్ లు హీరోలుగా దర్శకుడు రాజమౌళి 'RRR' సినిమాను రూపొందిస్తోన్న సంగతి తెలిసిందే. 
రామ్ చరణ్, ఎన్టీఆర్ లు హీరోలుగా దర్శకుడు రాజమౌళి 'RRR' సినిమాను రూపొందిస్తోన్న సంగతి తెలిసిందే. ఈ సినిమాకి సంబంధించి రకరకాల వార్తలు సోషల్ మీడియాలో వినిపిస్తుండడంతో రాజమౌళి స్వయంగా ప్రెస్ మీట్ ని నిర్వహించి సినిమాకు సంబంధించిన విషయాలను పంచుకున్నారు.
1900సంవత్సరంలో జరిగే సంఘటనలతో ఈ సినిమా రూపొందనుందని వెల్లడించారు. అల్లూరి సీతారామారాజు, కొమరం భీం ల పాత్రలను తీసుకొని ఫిక్షన్ జోడించి సినిమాను తెరకెక్కిస్తున్నారు రాజమౌళి.
భారీ బడ్జెట్ తో సుమారు రూ.350 నుండి 400 కోట్లతో ఈ సినిమాను రూపొందిస్తున్నట్లు నిర్మాత దానయ్య తెలిపారు. 2020 జూలై 30 ప్రపంచవ్యాప్తంగా ఈ సినిమాను రిలీజ్ చేస్తున్నట్లు నిర్మాత అనౌన్స్ చేశారు.
తెలుగు, హిందీ, తమిళం, మలయాళం భాషలతో పాటు ఇతర భాషల్లో కూడా విడుదల చేయబోతున్నట్లు చెప్పారు. దాదాపు పది భాషల్లో సినిమాను విడుదల చేయబోతున్నట్లు స్పష్టం చేశారు.